Diari Oficial de la Generalitat Valenciana


Sumari del DOGV 8869, del 29-07-2020 (2020/6140)

RESOLUCIÓ de 23 de juliol de 2020, del director general d'Esport, per la qual es concedeixen subvencions destinades a fomentar l'esport universitari i contribuir a l'organització del Campionat Autonòmic d'Esport Universitari de la Comunitat Valenciana (CADU) temporada 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6140


Data del document
:   23-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de juliol de 2020, del director general d'Esport, per la qual es concedeixen subvencions destinades a fomentar l'esport universitari i contribuir a l'organització del Campionat Autonòmic d'Esport Universitari de la Comunitat Valenciana (CADU) temporada 2019-2020. [2020/6140]  
En compliment del que disposa l'Ordre 40/2017, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a fomentar l'esport universitari i contribuir a l'organització del Campionat Autonòmic d'Esport Universitari de la Comunitat Valenciana (CADU) (DOGV 8157, 26.10.2017), es publicarà resolució de convocatòria anual.  
Per això, en virtut de les facultats conferides en l'Ordre 40/2017, de 18 d'octubre, de la Conselleria d'Educació, Investigació, Cultura i Esport, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, el director general d'Esport va convocar subvencions destinades a fomentar l'esport universitari i contribuir a l'organització del Campionat Autonòmic d'Esport Universitari de la Comunitat Valenciana (CADU) temporada 2019-2020, per Resolució de 28 de febrer de 2020 (DOGV 8757, 09.03.2020).  
  
El Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19, estableix en l'article 8.1 que els òrgans concedents de subvencions podran acordar de forma motivada que no constituïsca incompliment a l'efecte de reintegrament o de pèrdua del dret a la subvenció, la falta de compliment total de l'objectiu, de l'activitat, del projecte o la no-adopció completa de les activitats que en van fonamentar la concessió, a conseqüència directa de la suspensió d'activitats culturals i esportives i el tancament dels seus establiments i locals motivat per la declaració de l'estat d'alarma, o de les mesures que s'adopten per a combatre l'alerta sanitària generada per la Covid-19.  
  
A més, en l'article 8.2.c del Decret llei 2/2020, s'estableix que es podrà acordar el finançament de les despeses realitzades per les entitats beneficiàries, encara que no s'hagen assolit, totalment o parcialment, les actuacions objecte de la subvenció, sempre que, com indica l'article 8.3, s'acredite que les despeses en què incórrega l'entitat beneficiària han sigut efectivament suportades per aquesta i que la seua actuació ha de tendir inequívocament a la satisfacció dels compromisos objecte de la subvenció.  
En l'article 5 de l'esmentada Ordre 40/2017, de 18 d'octubre, de la Conselleria d'Educació, Investigació, Cultura i Esport, s'estableix el procediment, tramitació i resolució, així com els criteris de valoració i la designació de la comissió tècnica de valoració.   
Una vegada formalitzats els actes d'instrucció corresponents i en virtut del que disposen els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions i la disposició addicional segona de l'Ordre 40/2017, resolc:  
  
  
Primer  
Concedir a les universitats de la Comunitat Valenciana que se citen a continuació, subvencions fins a un total de 199.790,00 ?.  
  
CIF Universitat Subvenció  
V4393059Y Universitat d'Alacant 32.577 -  
X1146809G Universitat Miguel Hernández d'Elx 50.433 -  
P6649893Z Universitat Jaume I de Castelló 29.337 -  
S47532414 Fundació Universitat Catòlica de València Sant Vicent Màrtir 22.520 -  
M46011313 Fundació Universitaria San Pablo CEU. CEU Cardenal Herrera 17.862 -  
E2719595U Universitat Politècnica de València 23.384 -  
O6649948C Universitat de València Estudi General 23.677 -  
  
  
Segon  
Les universitats beneficiàries hauran de complir les obligacions a què es refereix l'article 8 de l'Ordre 40/2017, de 18 d'octubre, de la Conselleria d'Educació, Investigació, Cultura i Esport i justificar les ajudes en la forma establida en l'article 13 de l'esmentada ordre.  
  
  
Tercer  
Es podran justificar les despeses realitzades per les universitats, segons el que estableix l'article 8.2.c del Decret llei 2/2020, encara que no s'hagen assolit, totalment o parcialment, les actuacions objecte de la subvenció, que seran despeses subvencionables sempre que, com indica l'article 8.3 d'aquest decret llei, s'acredite que han sigut efectivament suportades per aquelles i que la seua actuació ha de tendir inequívocament a la satisfacció dels compromisos objecte de la subvenció.  
  
Quart  
Autoritzar i disposar els fons a favor de totes i cada una de les universitats que es relacionen en el punt primer i per les quantitats que s'indiquen, a càrrec del crèdit existent en el capítol IV, aplicació pressupostària 80.37.29.556.56.5, línia de subvenció S8215000 de la Llei de pressupost de la Generalitat per a l'exercici 2020, per un import màxim de 199.790,00 ?.  
  
Cinqué  
Les universitats hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que per aquest acte es concedeix.  
  
Sisé  
El termini de presentació de la justificació de les subvencions concedides conclourà el 30 d'octubre de 2020.  
La justificació es presentarà per mitjans electrònics, de conformitat amb el punt 10.1 de la Resolució de convocatòria de 28 de febrer de 2020, del director general d'Esport, a través de l'adreça d'internet http://www.gva.es/es/inicio/procedimientos'id\_proc=18151.  
  
Seté  
Publicar en el Diari Oficial de la Generalitat Valenciana aquesta resolució, de conformitat amb el punt 11.1 de la Resolució de convocatòria de 28 de febrer de 2020, del director general d'Esport.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o bé, directament, un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 23 de juliol de 2020.- El director general d'Esport: Josep Miquel Moya Torres.